CELEX: 32014R1113
Language: sl
Date: 2014-10-16 00:00:00
Title: Izvedbena uredba Komisije (EU) št. 1113/2014 z dne 16. oktobra 2014 o določitvi oblike in tehničnih podrobnosti uradnega obveščanja iz členov 3 in 5 Uredbe (EU) št. 256/2014 Evropskega parlamenta in Sveta ter razveljavitvi uredb Komisije (ES) št. 2386/96 in (EU, Euratom) št. 833/2010

22.10.2014   
            
            
               SL
            
            
               Uradni list Evropske unije
            
            
               L 302/26
            
         IZVEDBENA UREDBA KOMISIJE (EU) št. 1113/2014
   z dne 16. oktobra 2014
   o določitvi oblike in tehničnih podrobnosti uradnega obveščanja iz členov 3 in 5 Uredbe (EU) št. 256/2014 Evropskega parlamenta in Sveta ter razveljavitvi uredb Komisije (ES) št. 2386/96 in (EU, Euratom) št. 833/2010
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 256/2014 Evropskega parlamenta in Sveta z dne 26. februarja 2014 o uradnem obveščanju Komisije o investicijskih projektih na področju energetske infrastrukture v Evropski uniji, nadomestitvi Uredbe Sveta (EU, Euratom) št. 617/2010 in razveljavitvi Uredbe Sveta (ES) št. 736/96 (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Zaradi primerljivosti zbranih podatkov in poenostavitve poročanja držav članic oziroma njihovih pooblaščenih subjektov ali teles iz člena 3 Uredbe (EU) št. 256/2014, bi morala biti poslana uradna obvestila poenotena z uporabo preglednic za poročanje. Zato bi bilo treba sprejeti določbe, ki se nanašajo na obliko in druge tehnične podrobnosti uradnega obveščanja o podatkih in informacijah.
            
         
               (2)
            
            
               Po razveljavitvi Uredbe Sveta (ES) št. 736/96 (2) z Uredbo (EU) št. 256/2014 bi bilo treba razveljaviti še Uredbo Komisije (ES) št. 2386/96 (3).
            
         
               (3)
            
            
               Po razglasitvi ničnosti Uredbe Sveta (EU, Euratom) št. 617/2010 (4) s strani Sodišča (5) bi bilo treba s to uredbo razveljaviti tudi Uredbo Komisije (EU, Euratom) št. 833/2010 (6) –
            
         SPREJELA NASLEDNJO UREDBO:
   Člen 1
   V Prilogi k tej uredbi se določijo oblika in tehnične podrobnosti uradnega obveščanja Komisije o investicijskih projektih na področju energetske infrastrukture iz členov 3 in 5 Uredbe (EU) št. 256/2014.
   Člen 2
   Uredbi (ES) št. 2386/96 in (EU, Euratom) št. 833/2010 se razveljavita.
   Člen 3
   Države članice zagotovijo skladnost statističnih informacij, sporočenih na podlagi predloge iz Priloge, in statističnih informacij, sporočenih na podlagi Uredbe (ES) št. 1099/2008 o statistiki energetike.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v državah članicah v skladu s Pogodbama.
      V Bruslju, 16. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 84, 20.3.2014, str. 61.
   
      (2)  Uredba Sveta (ES) št. 736/96 z dne 22. aprila 1996 o obveščanju Komisije o investicijskih projektih, ki so v interesu Skupnosti na področju nafte, zemeljskega plina in električne energije (UL L 102, 25.4.1996, str. 1).
   
      (3)  Uredba Komisije (ES) št. 2386/96 z dne 16. decembra 1996 o uporabi Uredbe Sveta (ES) št. 736/96 o obveščanju Komisije o investicijskih projektih, ki so v interesu Skupnosti na področju nafte, zemeljskega plina in električne energije (UL L 326, 17.12.1996, str. 13).
   
      (4)  Uredba Sveta (EU, Euratom) št. 617/2010 z dne 24. junija 2010 o obveščanju Komisije o investicijskih projektih na področju energetske infrastrukture v Evropski uniji in razveljavitvi Uredbe (ES) št. 736/96 (UL L 180, 15.7.2010, str. 7).
   
      (5)  Sodba Sodišča z dne 6. septembra 2012 v zadevi C-490/10, Parlament proti Svetu (ZOdl. 2012, str. I-0000).
   
      (6)  Uredba Komisije (EU, Euratom) št. 833/2010 z dne 21. septembra 2010 o izvajanju Uredbe Sveta (EU, Euratom) št. 617/2010 o obveščanju Komisije o investicijskih projektih na področju energetske infrastrukture v Evropski uniji (UL L 248, 22.9.2010, str. 36).
   
      PRILOGA